જમ્મુ-કાશ્મીરમાં ૮ જુલાઇના રોજ હિઝબુલ કમાન્ડર બુરહાન વાનીના એન્કાઉન્ટરમાં થયેલા મોત બાદ ભડકી ઊઠેલી હિંસા અટકવાનું નામ લેતી નથી, એમાંય દ‌િક્ષણ કાશ્મીરના ચાર જિલ્લામાં સ્થિતિ સ્ફોટક બની ગઇ છે. અહીં સ્થિતિને કાબૂમાં લેવા આર્મીએ વધુ ૪,૦૦૦ જવાનોને તહેનાત કરી દીધા છે અને ઓપરેશન કામ ડાઉન શરૂ કરી દેવામાં આવ્યું છે. વણથંભી હિંસામાં અત્યાર સુધી ૮૦ કરતાં વધુ લોકોએ જીવ ગુમાવ્યા છે, જ્યારે ૧૦,૦૦૦થી વધુ લોકો ઘાયલ થયા છે.